DW หุ้นอสังหาฯพลิกบวกแรงวานนี้
ภาวะการซื้อขาย DW วานนี้ว่า วอลุ่มยังคงกระจุกตัวอยู่ในกลุ่มอ้างอิงเดิมเช่นเดียวกันกับวันจันทร์
9 ก.ย. 2558

บล.แมคควอรี กล่าวถึงภาวะการซื้อขาย DW วานนี้ว่า วอลุ่มยังคงกระจุกตัวอยู่ในกลุ่มอ้างอิงเดิมเช่นเดียวกันกับวันจันทร์ โดย SET50 มีสัดส่วนการซื้อขายสูงสุดโดยมีมูลค่าการซื้อขายประมาณ 54.8% ของมูลค่าการซื้อขาย DW ทั้งหมดในตลาด ขณะที่ DW บนหุ้นรายตัวมีสัดส่วนการซื้อขายสูงขึ้นกว่าวันจันทร์เล็กน้อย แต่ยังกระจุกตัวอยู่ในกลุ่มหุ้นอ้างอิงเดิมๆ เช่น PTT PTTEP และ ITD
อย่างไรก็ตาม ในช่วงเช้าดัชนีราคา SET50 Index และสัญญาซื้อขายล่วงหน้า S50U15 ปรับตัวลงในช่วงเปิดตลาด โดยเคลื่อนไปแตะจุดต่ำสุดที่ระดับ 882.20 และ 873.00 จุด ก่อนที่จะรีบาวน์ขึ้นมาในช่วงบ่าย และปิดตลาดที่ระดับ 897.65 และ 893.20 จุดตามลำดับ ซึ่งการเคลื่อนไหวของดัชนีในรูปแบบดังกล่าวส่งผลให้นักลงทุนเทรด SET50 Put เป็นจำนวนมาก ยกตัวอย่างเช่น S5028P1509C ขณะที่การฟืนตัวของดัชนีในช่วงบ่ายส่งผลให้นักลงทุนบางส่วนซื้อสุทธิ SET50 Call เช่น S5028C1510A
อย่างไรก็ตาม การปรับตัวขึ้นของดัชนีหลักทรัพย์อ้างอิงส่งผลให้ SET50 Call ปิดบวกแข็งแกร่ง ตัวอย่าง DW28 ที่เกี่ยวข้อง เช่น S5028C1509C +25.0% และ S5028C1510A +9.8% เทียบกับดัชนีราคา SET50 Index ที่ปิดตลาด +0.7% และสัญญาซื้อขายล่วงหน้า S50U15 ที่ปิดตลาด +1.2%
ทั้งนี้ DW กลุ่มอสังหาริมทรัพย์ปรับตัวขึ้นอย่างแข็งแกร่งวานนี้ ยกตัวอย่างเช่น SPAL28C1510A +33.3% เทียบกับหุ้นอ้างอิงที่ปรับตัวขึ้น +1.7% และ QH28C1512A +29.4% เทียบกับหุ้นอ้างอิงที่ปรับตัวขึ้น +5.0% เป็นต้น ขณะที่หุ้นขนาดใหญ่ปรับตัวลง และส่งผลให้ Call DW ปรับตัวลงตาม ตัวอย่างเช่น SCC28C1603A -7.1% เทียบกับหุ้นอ้างอิงที่ปรับตัวลง -1.2%
ทางด้านแรงซื้อขายสุทธิใน DW28 วานนี้ แรงซื้อสุทธิกระจายในหลายกลุ่ม นอกจาก SET50 Call แล้ว ยังมี DW บนหุ้นรายตัวหลายหลักทรัพย์ ได้แก่ PTTE28C1512B 6.4 ล้านหน่วย TPIP28C1601A 4.5 ล้านหน่วย และ BANP28C1601A 3.6 ล้านหน่วย ส่วนทางด้านแรงขายสุทธิ นักลงทุนขายสุทธิกระจายใน DW บนหุ้นหลายกลุ่มเช่นกัน นำโดย KTB28C1512A 8.3 ล้านหน่วย JAS28C1511A 3.1 ล้านหน่วย และ TTA28C1511A 2.0 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 35,757.26 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,860.23 ล้านบาท
คิดเป็น 5.2%  